open-index/open-wikipedia-markdown huggingface dataset:
Cámara de Representantes dos Estados Unidos

A **Cámara de Representantes dos Estados Unidos** (en ) é unha das dúas cámaras do Congreso estadounidense (un poder lexislativo bicameral) xunto co Senado.

A composición e poderes da Cámara están estabelecidos no Artigo I da Constitución dos Estados Unidos. O principal poder da Cámara é a lexislación federal que afecta a todo o país, malia que as propostas de lei deben pasar tamén polo Senado e contar coa aprobación do Presidente antes de converterse en lei (agás se a Cámara e o Senado aproban a lexislación cunha maioría de dous terzos en cada cámara). A Cámara dos Representantes ten algúns poderes exclusivos: o poder de iniciar proxectos de lei fiscal, destituír funcionarios, e elixir o Presidente dos Estados Unidos en caso de que non haxa unha maioría nos colexios electorais.

## Notas 
## Véxase tamén 
### Outros artigos 
* Comisión de Moeda, Pesos e Medidas da Cámara de Representantes dos Estados Unidos

### Ligazóns externas 
* Páxina oficial
Senado dos Estados Unidos

O **Senado dos Estados Unidos** (en ) é a cámara alta lexislativa no sistema bicameral estadounidense, que xunto coa Cámara de Representantes forma parte do Congreso.

Reunido por vez primeira en 1789, a composición e poderes do Senado foron estabelecidos no 1º artigo da constitución estadounidense. Cada estado é representado por dous senadores, sen ter en conta a poboación, os cales son elixidos por un período de seis anos. Ata 1913 eran as lexislaturas de cada estado as que elixían os senadores que lles correspondían, pero logo de se ratificar a décimo sétima emenda en 1913 elíxense por voto popular.

A cámara do Senado atópase na á norte do Capitolio, en Washington, D.C. mentres a Cámara de Representantes atópase na súa á sur.

## Notas 
## Véxase tamén 
### Outros artigos 
* Comisión de Banca, Vivenda e Asuntos Urbanos do Senado dos Estados Unidos

### Ligazóns externas 
* Páxina oficial
Internet das cousas

**Internet das cousas** (, abreviado *IoT*)  é un concepto que se refire á interconexión dixital de obxectos cotiáns con Internet.

## Concepto
O concepto *Internet das cousas* foi proposto por Kevin Ashton no Auto-ID Center do MIT en 1999, onde se realizaban investigacións no campo da identificación por radiofrecuencia en rede (RFID) e tecnoloxías de sensores.

Por exemplo, se os libros, termostatos, neveiras, paquetería, lámpadas, caixas de urxencias ou partes automotrices, entre outros, estivesen conectados a Internet e equipados con dispositivos de identificación, non existirían, en teoría, artigos fóra do inventario ou medicinas caducadas; saberíase exactamente a localización e como se consomen no mundo; desaparecerían as perdas e saberíase se están acesos ou apagados en todo momento.

A Internet das cousas debería codificar de 50 a 100 billóns de obxectos e seguir o seu movemento, xa que se calcula que todo ser humano está rodeado de entre 1000 e 5000 obxectos. Segundo a empresa Gartner, en 2020 haberá no mundo aproximadamente 26&nbsp;000 millóns de dispositivos cun sistema de conexión á Internet das cousas. Abi Research, por outra banda, asegura que para ese ano existirán 30&nbsp;000 millóns de dispositivos sen fíos conectados a Internet. Coa próxima xeración de aplicacións de Internet (protocolo IPv6), poderíanse identificar todos os obxectos, o que non era posible con IPv4. Este sistema sería capaz de identificar instantaneamente calquera tipo de obxecto por medio dun código. O valor do mercado está proxectado en 80 mil millóns de dólares.

A empresa estadounidense Cisco, que está detrás da iniciativa da Internet das cousas, creou un "contador de conexións" sen fíos que lle permite estimar o número de *cousas* conectadas dende xullo de 2013 ata 2020. O concepto de que os dispositivos se conectan á rede a través de sinais de radio de baixa potencia é o campo de estudo máis activo da Internet das cousas. A explicación reside en que os sinais deste tipo non precisan Wi-Fi nin Bluetooth. Non obstante, estanse a investigar distintas alternativas que precisan menos enerxía e que resultan máis económicas baixo o nome de "Chirp Networks".

A expresión *Internet da cousas* adoita empregarse cunha denotación de conexión avanzada de dispositivos, sistemas e servizos que vai alén do tradicional M2M (*máquina a máquina*) e cobre unha ampla variedade de protocolos, dominios e aplicacións. O servizo *touchatag* de Alcatel-Lucent e o gadget Violeta Mirror poden proporcionarlles un enfoque de orientación pragmática aos consumidores da Internet das cousas, polo que calquera pode ligar elementos do mundo real ao mundo en liña mediante as etiquetas RFID (e códigos QR no caso de *touchatag*).

## Notas
## Véxase tamén
### Bibliografía 
* 
* 
### Outros artigos
* Domótica
### Ligazóns externas
* 
*
L'ultima orgia del III Reich

'''''L'ultima orgia del III Reich''''' é un filme italiano dirixido, producido e co-escrito por Cesare Canevari que se estreou en 1977. Está protagonizado por Adriano Micantoni e Daniela Poggi.

## Personaxes 
* Adriano Micantoni como Comandante Conrad von Starker 
* Daniela Poggi como Lise Cohen 
* Maristella Greco como Alma
* Fulvio Ricciardi

## Notas 
## Véxase tamén 
### Ligazóns externas 
*
Juan Manuel Vidal Seage

**Juan Manuel Vidal Seage**, nado en Padrón en 1970, é un político galego do PPdeG.

## Traxectoria
Residente en Pontecesures dende principios dos anos 2000, foi técnico de calidade e prevención na empresa Grúas Estación. Encabezou a candidatura do PPdeG en Pontecesures nas eleccións municipais de 2011 logrando 2 concelleiros por detrás dos 4 do BNG, polo que foi portavoz popular na oposición. Nas municipais de 2015 encabezou de novo a candidatura do PPdeG e nesta ocasión foi a forza máis votada con 3 concelleiros, pero non logrou a alcaldía ao pactalo BNG con Terra Galega e o PSdeG. Tralo abandono do goberno de Terra Galega en xaneiro de 2016, en maio de presentou unha moción de censura xunto a Independentes de Pontecesures e o cabeza de lista de Terra Galega e foi elixido alcalde. No 2019 subiu a 4 concelleiros e acadou de novo a alcaldía, gobernando de novo con Terra Galega e os Independentes. Tralas municipais de 2023, pese a impoñerse de novo e subir a 5 concelleiros, o BNG e o PSdeG sumaron maioría e perdeu o bastón de mando en favor da candidata nacionalista Maite Tocino.

## Notas
## Véxase tamén
### Outros artigos
* Eleccións municipais en Pontecesures

### Ligazóns externas 
* Juan Manuel Vidal Seage: "La moción de censura aún no se ratificó, pero estamos condenados a acercar posturas". Entrevista en *Faro de Vigo*
Club Atlético de Madrid (rugby)

[250px|miniatura|En 2013 contra o [Vigo Rugby Club.]]

A **sección de rugby do Club Atlético de Madrid**, creada nos anos 20, foi un dos equipos máis importantes de España durante os anos 40 e 50, disputando varias finais do Campionato de España, que gañou en 1949, e do Campionato de Castela. Foi un dos catro participantes nas dúas primeiras edicións da Liga Nacional en 1953 e 1954, acadando dous subcampionatos. A finais dos anos 50 a sección desapareceu como tal fusionándose co Club Deportivo Arquitectura.

En 2012 o CRC Pozuelo chegou a un acordo comercial co Atlético de Madrid mediante a empresa Santa Mónica Sport para que o equipo de rugby vestira as cores do club e levase o seu escudo durante tres tempadas. O acordo rematou ó segundo ano.

## Palmarés
* **Liga Nacional: 0 títulos.**
** *1ª posición:* 
** *2ª posición:* 1953, 1954
* **Campionato de España: 1 título.**
** *1ª posición:* 1949
** *2ª posición:* 1950, 1951, 1952, 1953, 1955
* **Campionato de Castela: 5 títulos.**
** *1ª posición:* 1923, 1927, 1928, 1952, 1954
** *2ª posición:* 1945, 1948, 1949, 1950, 1951, 1953, 1955, 1958

## Notas
Pep Subirós

**Josep Subirós i Puig**, nado en Figueres en 1947, e finado en Torroella de Montgrí (Baix Empordà) o 7 de maio de 2016, foi un escritor e filósofo catalán.

## Traxectoria 
Licenciado en Filosofía e Letras pola Universidade de Barcelona (1965-1970). Durante o franquismo participou nas Plataformas Anticapitalistas e na Organización de Esquerda Comunista. Entre 1973 e 1983 foi profesor de filosofía na Universidade Autónoma de Barcelona, membro do Colexio de Filosofía e director das revistas *Transición* e *El Viejo Topo*. Posteriormente foi coordinador de Cultura do Concello de Barcelona e asesor do Alcalde Pasqual Maragall até 1997. Dende entón, exerceu como escritor, comisario de exposicións e organizador de proxectos culturais. Algúns dos seus libros foron traducidos ó alemán, ó castelán, ó italiano e ó inglés.

## Obra 
### Ensaio 
* *Mites i raons de la modernitat* (1984)
* ''L'esquerra i la qüestió nacional i altres paradoxes* (1992)
* *Breu història del futur i altres dispersions* (1998)
* *Sobre la felicitat i altres neguits* (2003)
* *Ser immigrant a Catalunya. El testimoni de vint-i-dos protagonistes* (2010)

### Novela 
* *Full de dames* (1992)
* *Cita a Tombuctú* (1996)
* *Todas las aguas se comunican* (2005)
* *Ara sé que és ella* (2006)

### Libros de viaxes 
* *La rosa del desert* (1993)

## Galardóns 
* Premio Josep Pla de narrativa por *Cita a Tombuctú'' (1996)

## Notas 
## Véxase tamén 
### Outros artigos 
* Premio Josep Pla
Distribución hiperxeométrica

{{Modelo de distribución de probabilidade
|nome       = Distribución hiperxeométrica
|tipo       =masa de probabilidade
|pdf_image  =
|cdf_image  =
|parámetros = N \in \{0,1,2,\dots\}m \in \{0,1,2,\dots,N\} n \in \{0,1,2,\dots,N\}\,
|soporte    =\scriptstyle{k\, \in\, \max{(0,\, n+m-N)},\, \dots,\, \min{(m,\, n )}}\,
|pdf        ={{{m \choose k} {{N-m} \choose {n-k}}}\over {N \choose n}}
|cdf =
|media =n m\over N
|mediana=
|moda=\left \lfloor \frac{(n+1)(m+1)}{N+2} \right \rfloor
| varianza   =n(m/N)(1-(m/N))(N-n)\over (N-1)
|asimetría   = \frac{(N-2m)(N-1)^\frac{1}{2}(N-2n)}{[nm(N-m)(N-n)]^\frac{1}{2}(N-2)}
|curtose   = \left[\frac{N^2(N-1)}{n(N-2)(N-3)(N-n)}\right]
\cdot\left[\frac{N(N+1)-6N(N-n)}{m(N-m)}\right.
+\left.\frac{3n(N-n)(N+6)}{N^2}-6\right]
|entropía    =
|mgf        =\frac{{N-m \choose n} \scriptstyle{\,_2F_1(-n, -m; N - m - n + 1; e^{t}) } }   \,\!
|char=\frac{{N-m \choose n} \scriptstyle{\,_2F_1(-n, -m; N - m - n + 1; e^{it}) }}
 
|}}
A **distribución hiperxeométrica** é unha distribución de probabilidade discreta relacionada coas mostraxes aleatorias e sen substitución. Supoñendo que se ten unha poboación de *N* elementos dos cales, *d* pertencen á categoría *A* e *N-d* á *B*. A distribución hiperxeométrica mide a probabilidade de obter *x* (0 \le x \le d) elementos da categoría *A* nunha mostra sen substitución de *n* elementos da poboación orixinal.

## Propiedades 
A función de probabilidade dunha variable aleatoria con distribución hiperxeométrica pode deducirse empregando razoamentos combinatorios e é igual a

:P(X=x)=\frac,

onde:
* N é o tamaño da poboación
* n é o tamaño da mostra extraída
* d é o número de elementos da poboación orixinal que pertencen á categoría desexada
* x é o número de elementos na mostra que pertencen a esa categoría.

A notación {a \choose x} fai referencia ao coeficiente binomial, é dicir, o números de combinacións posibles ao seleccionar x elementos dun total a.

O valor esperado dunha variable aleatoria *X* que segue a distribución hiperxeométrica é
:E[X]=\frac{nd}{N}
e a súa varianza,
:Var[X]=\bigg(\frac{N-n}{N-1}\bigg)\bigg(\frac{nd}{N}\bigg)\bigg( 1-\frac{d}{N}\bigg).

Definindo na fórmula anterior
:p = \frac{d}{N}
e
:q = 1-p\,,
obtense
:Var[X]=npq\frac{N-n}{N-1}.

## Relación con outras distribucións 
A distribución hiperxeométrica aplícase a mostraxes sen substitución e a binomial a mostraxes con substitución. En situación nas que o número esperado de repeticións na mostraxe é supostamente baixo pode aproximarse a primeira pola segunda. Isto é así cando *N* é grande e o tamaño relativo da mostra extraída, *n/N*, é pequeno.

## Véxase tamén 
### Ligazóns externas  
* Calculadora da probabilidade dunha distribución hiperxeométrica
* Calculadora Distribución hiperxeométrica
Marisol Díaz Mouteira

**Marisol Díaz Mouteira**, nada en Kelkheim (estado de Hesse, Alemaña) en 1967, é unha política galega, afiliada ao PPdeG e deputada no Parlamento de Galicia. 

## Traxectoria 
Licenciouse en Dereito pola UNED e especializouse en Mediación Familiar e Dereito Civil. Funcionaria do Corpo Superior da Xunta de Galicia. Dende o ano 2003 ocupou diversos cargos representando ao Goberno galego na provincia de Ourense. Ese ano e ata 2005 foi delegada provincial da Consellería de Xustiza, estando de presidente da Xunta Manuel Fraga.

En 2009, con Alberto Núñez Feijóo como presidente do Goberno autonómico e Rogelio Martínez González como delegado territorial da Xunta na provincia de Ourense, foi nomeada xefa territorial da Consellería de Educación, cargo que abandonou en febreiro de 2012 para ocupar un escano no Parlamento de Galicia, en substitución de José Manuel Baltar Blanco. En marzo de 2013 asumiu a Xefatura territorial da Vicepresidencia, Consellería de Presidencia, Administracións Públicas e Xustiza , cargo que desempeñará ata o mes de xaneiro de 2015, data na que accedeu á Secretaría Territorial da Delegación da Xunta en Ourense. Seis meses despois, en xuño, dimitiu deste cargo para tomar posesión como deputada autonómica en substitución de Jesús Vázquez Abad.

O consello da Xunta de Galicia, reunido o 8 de outubro de 2015, nomeouna delegada territorial da Xunta en Ourense, logo do cesamento de Rogelio Martínez González.

En xullo de 2020 presentouse como número 1 das listas do Partido Popular de Galicia na provincia de Ourense ás Eleccións ao Parlamento de Galicia de 2020, e loxicamente saíu elixida.

En setembro de 2020 foi destituída do seu cargo como delegada da Xunta en Ourense e substituída por Gabriel Alén. Nas eleccións ao Parlamento galego de 2024, saíu elixida deputada por Ourense.

## Notas
Río Grande, río Rosende

O **río Grande** é un afluente do Rosende pola marxe esquerda. Desemboca no río Rosende pola marxe esquerda, entre Noví e Vivente, na parroquia carballesa de Ardaña. As fervenzas de Rus e Entrecruces atópanse nos seus afluentes.

## Notas
Fervenza de Entrecruces

A **fervenza de Entrecruces**, tamén coñecida como **salto da Férveda**, **férveda de Sampaio** ou **fervenza de San Paio**, é un salto de auga natural situado na parroquia de Entrecruces (Carballo) no río Outón, preto da súa desembocadura no río Grande.
Río Outón

O **río Outón** é un afluente do Grande pola marxe dereita. A fervenza de Entrecruces atópase no seu curso.

## Curso 
Nace a 422&nbsp;m ó pé do monte Alborín, preto de Ferrol, Rus (Carballo) e pasa polo Outón (Carballo) e pola Torre (Tordoia). Na ponte de Ouxas recibe pola dereita o río de Calvos e pola esquerda o río Cativo, nunha paraxe dominada polo castro de Ouxas. A partir deste punto descende rapidamente para formar un pequeno canón na presa de Sánchez (antiga central hidroeléctrica de 1915 que abasteceu a Carballo), que remata na fervenza de Entrecruces, un conxunto de saltos naturais de 50&nbsp;m de altura total. Finalmente descende entre rápidos ata o val do río Grande, onde desemboca entre San Paio e Férveda, na parroquia de Entrecruces (Carballo).

## Galería de imaxes 

Ficheiro:Río_Outón_1V2016_01.JPG|Ruta das Férvedas PR-G 142 á beira do Outón.
Ficheiro:Río_Outón_1V2016_03.JPG|Río Outón augas abaixo da fervenza.
Ficheiro:Río_Outón_1V2016_04.JPG|Val do Outón dende o miradoiro de Férveda.
Ficheiro:Fervenza_de_Entrecruces,_Carballo_(4467017047).jpg|Fervenza de Entrecruces nunha enchente.
Ficheiro:Fervenza_de_Sampaio_1V2016_01.JPG|Fervenza de Entrecruces.

## Notas
Jamie-Lee Kriewitz

**Jamie-Lee Kriewitz**, nada en Bennigsen o 18 de marzo de 1998, é unha cantante alemá. Saltou á fama en 2015, após gañar *The Voice of Germany*. Representará a Alemaña no Festival de Eurovisión 2016.

## Traxectoria
O 29 de abril de 2016 lanzou o seu álbum debut, *Berlin* co selo Universal Music, no que se atopa a canción "Ghost", que chegou aos postos 11, 65 e 26 en Alemaña, Austria e Suíza respectivamente.

## Discografía
### Álbums
### Sinxelos
## Notas
Borxa Tenreiro

**Francisco de Borxa González Tenreiro**, nado en Ferrol en 1976, é un tradutor galego.

## Traxectoria 
González Tenreiro é licenciado en Dereito pola Universidade de Santiago de Compostela. Ten, así mesmo, o certificado de tradutor da Birmingham City College. Traballou de tradutor e intérprete no Reino Unido e exerceu o cargo de xefe de redacción do Grupo Hipala Communication, en Málaga. En 2016 era director da axencia de tradución e comunicación englishpanish, na comarca de Ferrolterra.

Na edición de 2016, recibiu o premio a artigos xornalísticos normalizadores xestionado polo concello de Carballo, polo seu artigo intitulado «Non por min, por eles».

## Notas 
## Véxase tamén 
### Ligazóns externas 
* Ficha do persoeiro  en Sermos Galiza.
Roger Penrose

**Roger Penrose**, nado en Colchester (Essex) o 8 de agosto de 1931, é un físico matemático inglés. É coñecido particularmente polas súas contribucións á teoría da relatividade xeral e á cosmoloxía. Tamén destacou no ámbito das matemáticas recreativas e a filosofía. Foi Premio Nobel de Física en 2020 xunto con Reinhard Genzel e Andrea Ghez.

## Traxectoria 
Penrose é fillo do científico Lionel Penrose e de Margaret Leathes, e irmán do matemático Oliver Penrose e o xogador de xadrez Jonathan Penrose.

En 1955, cando era estudante reinventou a “inversa xeneralizada”, tamén coñecida como inversa Moore-Penrose. Conseguiu o seu doutoramento en Cambridge en 1958, cunha tese sobre *métodos tensores en xeometría alxébrica* baixo a supervisión de John A. Todd. En 1965 Penrose e o físico Stephen Hawking probaron que aas singularidades poden formarse a partir do colapso de inmensas estrelas moribundas.

En 1967 inventou a teoría de twistores que mapea obxectos xeométricos dun espazo de Minkowski nun espazo complexo en catro dimensións coa signatura métrica (2,2). En 1969 propuxo a hipótese da censura cósmica, que conxectura que o universo nos protexe da impredicibilidade inherente das singularidades (como os buracos negros) ocultándoos da vista. Esta forma coñécese actualmente como a *hipótese feble da censura*; en 1979, Penrose formulou unha versión máis firme chamada *hipótese forte da censura*. Xunto coa conxectura BKL e os problemas coa estabilidade non linear, resolver a conxectura da censura cósmico é un dos problemas máis importantes da teoría da relatividade.

Penrose é coñecido polo seu descubrimento en 1974 dos teselados que reciben o seu nome, que están formados de dúas teselas que só poden teselar o plano de forma aperiódica. En 1984 atopáronse padróns similares na organización de átomos en cuasicristais.

A súa contribución máis importante pode considerarse a invención das redes de spin (1971). Tamén influíu na popularización dos diagramas causales, coñecidos como diagramas de Penrose.

En 2020 recibe o Premio Nobel de Física.

## Notas 
## Véxase tamén 
### Ligazóns externas 
* *On the nature of quantum geometry* 
* Recensión de *The Road to Reality*
Dermápteros

Os **dermápteros** (**Dermaptera**), chamados comunmente **cadelas de frade**, son unha orde de insectos que se encontran nas Américas, África, Eurasia, Australia e Nova Zelandia. A especie cadela de frade (*Forficula auricularia*) é relativamente común en Galicia. A orde comprende 2000 especies distribuídas en 12 familias, polo que é unha das ordes máis pequenas dentro dos insectos. As cadelas de frade teñen uns característicos e moi visibles cercos, con forma de fórceps ou pinza, no extremo do seu abdome, e ás membranosas pregadas baixos unhas curtas ás anteriores (élitros), de onde procede o seu nome científico (dermápteros = "ás de pel"). Algúns grupos son parasitos diminutos de mamíferos e carecen das devanditas pinzas típicas. Viven no chan e raramente utilizan a súa capacidade de voar.

Son principalmente nocturnos e a miúdo agóchanse en pequenas gretas húmidas durante o día, pero son moi activos de noite, alimentándose dunha ampla variedade de insectos e plantas. Con frecuencia son culpados de danos nas follas e flores e nas colleitas, especialmente a cadela de frade común *Forficula auricularia.*

Realizan cinco mudas no ano antes de ser adultas. Moitas especies de dermápteros prestan coidados maternais ás crías, o que é infrecuente nos insectos. As femias de cadelas de frade coidan os seus ovos, e mesmo despois de que dos ovos saen as ninfas seguen coidando a súa descendencia ata que esta fai a súa segunda muda. Cando as ninfas fan a muda, empeza a observarse un dimorfismo sexual, como diferenzas nas pinzas.

Coñécense algunhas especies fósiles clasificadas nas subordes extintas Archidermaptera (do (Triásico tardío) e Eodermaptera (do Xurásico medio). Moitas ordes de insectos consideráronse teoricamente como moi relacionadas cos dermápteros, aínda que os Grylloblattaria son os parentes máis probables.

## Notas 
## Véxase tamén 
### Outros artigos 
* Cadela de frade (*Forficula auricularia*)
Distribución xeométrica

A **distribución xeométrica** é calquera das dúas distribucións de probabilidade discretas seguintes:
* a distribución de probabilidade do número *X* do ensaio de Bernoulli necesaria para obter un éxito, contido no conxunto { 1, 2, 3,...} ou
* a distribución de probabilidade do número *Y*&nbsp;=&nbsp;*X*&nbsp;−&nbsp;1 de fallos antes do primeiro éxito, contido no conxunto { 0, 1, 2, 3,... }.

## Propiedades 
# A distribución xeométrica non ten memoria, é dicir, P(X > m+n | X>m) = P(X>n),. Isto significa que se intentamos repetir o experimento ata o primeiro éxito, entón, dado que o primeiro éxito aínda non ocorreu, a distribución da variable condicionada do número de ensaios adicionais non depende de cantos fallos se observaron. De feito, a distribución xeométrica é a única distribución discreta sen memoria.
# Se a  probabilidade de éxito en cada ensaio é *p*, entón a de que sexan necesarios *x* para obter un éxito é P(X = x) = (1 - p)^{x-1}p\, para *x* = 1, 2, 3,.... Equivalentemente, a probabilidade de que haxa *x* fallos antes do primeiro éxito é P(Y=x) = (1 - p)^{x}p \, para *y* = 0, 1, 2,... En ambos os casos, a secuencia é unha progresión xeométrica.
# O valor esperado dunha variable aleatoria *X* distribuída xeometricamente é  \ E(X) = \frac{1}{p} e dado que *Y = X-1*, \ E(Y) = \frac{1-p}{p}.
# En ambos os casos, a varianza é  \mbox{var}(Y) = \mbox{var}(X) = \frac{1-p}{p^2}.
# As funcións xeratrices de *X* e a de *Y* son, respectivamente, G_X(s) = \frac{sp}{1-s(1-p)} \quad \textrm{y} \quad G_Y(s) = \frac{p}{1-s(1-p)}, \quad |s| .
# De todas estas distribucións contidas en {1, 2, 3,... } cun valor esperado dado μ, a distribución xeométrica *X* con parámetro *p* = 1/μ é a de maior entropía.
# A distribución xeométrica do número *y* de fallos antes do primeiro éxito é infinitamente divisible, é dicir, para calquera enteiro positivo *n*, existen variables aleatorias independentes *Y *1,..., *Y**n* distribuídas identicamente a suma das que teñen a mesma distribución que ten *Y*. Estas non serán xeométricamente distribuídas agás se *n* = 1.

## Distribucións relacionadas 
A distribución xeométrica é un caso especial da distribución binomial negativa con parámetro *k* = 1. Máis generalmente, se *Y* 1,...,*Y**k* son variables independentes distribuídas xeometricamente con parámetro *p*, entón Z = \sum_{m=1}^k Y_m segue unha distribución binomial negativa con parámetros *k* e *p*.

Se *Y*1,...,*Y**r* son variables independentes distribuídas xeometricamente (con diferentes parámetros de éxito *pm* posibles ), entón o seu mínimo W = \min_{m} Y_m segue tamén unha distribución xeométrica, con parámetro

p = 1-\prod_{m}(1-p_m).

## Véxase tamén 
### Ligazóns externas 
* Calculadora Distribución xeométrica
El asesinato de Carrero Blanco

***El asesinato de Carrero Blanco*** é unha miniserie de televisión de xénero histórico dirixida por Miguel Bardem e protagonizada por Unax Ugalde e José Ángel Egido, no ano 2011. É unha coproducción de Televisión Española (TVE), Euskal Telebista (ETB) e BocaBoca Producciones. O seu argumento trata sobre como se organizou e planificou o atentado contra Carrero Blanco o 20 de decembro de 1973.

## Argumento 
O filme narra o intento de secuestro e posterior atentado que ETA levou a cabo o 20 de decembro de 1973 contra Luis Carrero Blanco, que fora designado Presidente do Goberno de España por Francisco Franco uns meses atrás.

## Personaxes 
* Unax Ugalde como Argala
* José Ángel Egido como Luis Carrero Blanco
* Régis Romele como Sena
* Pedro Casablanc como Sánchez
* Enrique Villén como Blasco
* Félix Cubero como Matías
* Miko Jarry como Benoit
* Gorka Lasaosa como Kaiku
* Juanma Navas como Manuel (perruqueiro)

## Notas 
## Véxase tamén 
* *Operación Ogro*
### Ligazóns externas 
* Páxina oficial 
* Ficha na IMDb 
* Ficha en Filmaffinity
Colpodella

***Colpodella*** é un xénero de alveolados que comprende 5 especies recoñecidas, e outras dúas posibles especies: Comparten todas as sinapomorfias típicas dos apicomplexos, pero son de vida libre en vez de parasitos. O seu estilo de vida pode ser representativo dos antepasados de vida libre dos Apicomplexa. Unha diferenza significativa é que as especies deste xénero, igual que os Perkinsea, teñen un conoide con apertura lateral (pseudoconoide) mentres que os Apicomplexa que posúen un conoide (os Conoidasida) teñen un conoide pechado.

Outro xénero da familia é *Acrocoelus*.

Entre as especies de *Colpodella* están:
**Colpodella edax* (Klebs, 1892) Simpson & Patterson, 1996
**Colpodella gonderi* (Foissner & Foissner, 1984) Simpson & Patterson, 1996
**Colpodella perforans* (Hollande, 1938) Patterson & Zölffel, 1991
**Colpodella pontica*
**Colpodella pugnax* Cienkowsky, 1865
**Colpodella unguis* Patterson & Simpson, 1996
**Colpodella vorax* (Kent, 1880) Simpson & Patterson, 1996
*?*Colpodella angusta* (Dujardin, 1841) Simpson & Patterson, 1996
*?*Colpodella turpis* Simpson & Patterson, 1996

## Aspectos clínicos 
Estes organismos non se consideran normalmente patóxenos para os humanos. Porén, existe un informe dunha infección nos eritrocitos dunha muller chinesa que tiña unha deficiencia de células asasinas naturais.

## Notas 
## Véxase tamén 
### Ligazóns externas 
*
*
Ma ma

***Ma ma*** é un filme español de drama escrito e dirixido por Julio Medem, producido por Morena Films e protagonizado por Penélope Cruz, Luís Tosar e Asier Etxeandia. Foi estreado o 11 de setembro de 2015 en España.

## Argumento 
Logo de serlle diagnosticado un cancro de mama a Magda (Penélope Cruz), reacciona sacando á superficie toda a súa enerxía vital, desde o imaxinable ao inimaxinable. Grazas á súa valentía e optimismo, ela e o seu contorno máis íntimo vivirán insospeitadas escenas de humor e delicada felicidade.

## Intérpretes 
* Penélope Cruz como Magda
* Luís Tosar como Arturo
* Asier Etxeandia como Julián
* Teo Planell como Dani
* Silvia Abascal como Enfermeira de quimioterapia
* Àlex Brendemühl como Raúl
* Mónica Sagrera como Tía Sofía

## Véxase tamén 
### Ligazóns externas 
* Datos do filme en imdb.com 
* Datos do filme en filmaffinity.com 
* Datos do filme en allmovie.com
Gruta de Aloia

A **gruta de Aloia**, ou **gruta da Trapa**, é unha cova granítica situada no Parque Natural do Monte Aloia, na serra do Galiñeiro, no concello pontevedrés de Tui. Formouse hai dous millóns de anos por mor da erosión do río subterráneo que a percorría, e ten unha lonxitude de 1250 metros.

## Notas
## Véxase tamén
### Outros artigos
* Monte Aloia
* Serra do Galiñeiro
* Espeleoloxía
### Ligazóns externas
* Artigo sobre a gruta. Clube Maúxo.
Biblioteca Nacional de Australia

A **Biblioteca Nacional de Australia** (en ) é a maior biblioteca de referencia de Australia e atópase na súa capital, en Camberra. Tamén fai a función de depósito legal de Australia. Segundo os datos de 2012 e 2013, a biblioteca conta cun fondo de 6&nbsp;496&nbsp;772 ítems, e cunha estimación doutros 2&nbsp;325&nbsp;900 ítems adicionais na colección de manuscritos.

## Historia 
A súa fundación remóntase ao ano 1901, cando se creou unha biblioteca para o Parlamento federal. Porén, foi en 1960 cando foi creada a partir da *National Library Act* coa finalidade de desenvolver e manter unha colección bibliográfica universal, que ten que incluír unha exhaustiva sección nacional sobre Australia e o pobo australiano.

O novo edificio acabouse de construír en 1968. Ademais da colección australiana e xeral, posúe unha das coleccións máis importantes sobre a civilización e a literatura de Asia de todo o hemisferio sur.

## Notas 
## Véxase tamén 
### Ligazóns externas 
*Páxina oficial 
*Catálogo da Biblioteca Nacional de Australia
Seljalandsfoss

**Seljalandsfoss** é unha fervenza de Islandia, considerada a máis famosa da illa. A fervenza do río Seljalandsá, ou 'río líquido', cae preto de 60 metros no que anterirmente era un cantil sobre o océano, xa que agora atópase a varios quilómetros, e que marca o límite entre as Terras Altas e o resto do país. É posible subir a costa da cascada e contemplar o panorama desde detrás do punto en que a auga cae ao baleiro.

Seljalandsfoss atópase na zona sur da illa entre a cidade de Selfoss e a fervenza de Skógafoss, no percorrido do río Skógá onde a Ruta 1 (a estrada de circunvalación) atópase coa pista que vai a Þórsmörk.

## Galería 

Image:Seljalandsfoss, Suðurland, Islandia, 2014-08-16, DD 207-209 HDR.JPG|Seljalandsfoss
Image:Seljalandsfoss, Suðurland, Islandia, 2014-08-16, DD 189-191 HDR.JPG|vista lateral
Image:Seljalandsfoss, Suðurland, Islandia, 2014-08-16, DD 201-203 HDR.JPG|Seljalandsfoss ao atardecer

## Notas
## Véxase tamén
### Ligazóns externas
* Seljalandsfoss no IMDb 
* Tour panorámico virtual da Seljalandsfoss
Gobernantes muiscas

dereita|miniatura|250px|Mapa do territorio muiscaGobernado polo *zaque* en amarelo, polo *zipa* en verde.
A rexión central das terras altas colombianas estivo controlada por **gobernantes muiscas** cando os conquistadores españois chegaron á rexión. Estaban organizados nunha Confederación muisca, que tiña dous gobernantes; o zipa que era o gobernante da zona sur con capital Bacatá, hoxe coñecida como Bogotá, e o zaque que era o gobernante da zona norte con capital en Hunza, hoxe coñecida como Tunja.

## Zaques e Zipas 
## Outros gobernantes 
## Cacicados autónomos 
Os cacicados muiscas considerados como autónomos ou independientes, xa que non se centralizaran baixo un mesmo dirixente, foron os de Saboyá, Charalá, Chipatá, Tacasquira e Tinjacá. Por outra banda, a confederación de Guanentá pertencía ós guanes, e a de Cocuy ós tunebos, ámbolos dous pobos de linguas chibchas, pero independentes.

## Notas
A Barroca

Como topónimo **A Barroca** pode referirse a:

;En Galiza
***A Barroca**, lugar da parroquia de Viladesuso, no concello de Oia;
***A Barroca**, lugar da parroquia de Navia, no concello de Vigo;
***A Barroca**, lugar da parroquia de Cea, no concello de Vilagarcía de Arousa;
***O Barrocal**, lugar da parroquia de San Cosmede de Cusanca, no concello do Irixo.

## Véxase tamén
### Outros artigos
***As Barrocas**, lugar da parroquia de Valadares, no concello de Vigo.
Traxectoria do Celta de Vigo

TimeAxis = orientation:horizontal
ImageSize = width:705 height:60
PlotArea = width:600 height:22 bottom:30 left:104
DateFormat = yyyy
Period = from:1928 till:2021
ScaleMajor = unit:year increment:5 start:1930
ScaleMinor = unit:year increment:1 start:1929
AlignBars = justify

Colors =
  id:prim value:red
  id:sega value:blue

BarData =
  bar:primera   text:"Primeira División"
  bar:segonaa   text:"Segunda División"

PlotData =

# set defaults
  width:10 fontsize:s textcolor:white align:left anchor:from shift:(5,-5)

 bar:primera color:prim
              from:1939 till:1944
              from:1945 till:1959
              from:1969 till:1975
              from:1976 till:1977
              from:1978 till:1979
              from:1982 till:1983
              from:1985 till:1986
              from:1987 till:1990
              from:1992 till:2004
              from:2005 till:2007
              from:2012 till:2021
 
 bar:segonaa color:sega
              from:1928 till:1929
              from:1931 till:1936
              from:1944 till:1945
              from:1959 till:1969
              from:1975 till:1976
              from:1977 till:1978
              from:1979 till:1980
              from:1981 till:1982
              from:1983 till:1985
              from:1986 till:1987
              from:1990 till:1992
              from:2004 till:2005
              from:2007 till:2012

**Notas:**
**(1)** O torneo foi dividido en dúas seccións, unha cos equipos galegos e outra cos equipos asturianos.
**(2)** Torneo disputado co equipo de reservas.
Liptornis

***Liptornis hesternus*** é unha especie de ave fósil de afinidades incertas. Foi descrita polo paleontólogo arxentino Florentino Ameghino en 1894 a partir de vértebras cervicais datadas no Mioceno medio da Patagonia. Daquela foi relacionado cos Pelecanidae, aínda que isto é cuestionable. Nunha *revisión* paleontolóxica feita en 1933, Lambrecht relacionouno coa superfamilia Sulides sen clasificalo nunha familia. Un estudo posterior suxeriu clasificalo na familia Anhingidae.

## Notas
Protopelicanus

***Protopelicanus cuvierii*** é unha especie fósil de suposta ave acuática de afinidades incertas. Foi brevemente descrita e debuxada por Georges Cuvier en 1822 a partir de material do Eoceno tardío de Montmartre, Francia, aínda que non foi formalmente descrita e nomeada ata 1852 polo botánico e ornitólogo alemán Ludwig Reichenbach como un Pelecanidae temperán. O material orixinal constaba da parte cranial da escápula esquerda e un fémur esquerdo case completo. O fémur lectotipo foi considerado por Michel Brunet en 1970 como típico dun pelicano. Porén, Colin Harrison en 1979 considerou que pertencía a Sulidae, e Storrs Olson en 1995 pensaba que podería ser un pelagornítido. O fémur consérvase no Muséum national d'histoire naturelle de París (No.7978); a localización do fragmento escapular descoñécese.

## Notas
Basanta

O topónimo **Basanta** pode referirse a:

;En Galiza
***A Basanta**, lugar da parroquia da Pedra, no concello de Cariño.

;Pazo de Galiza
***Pazo de Basanta**, en Adelán (Alfoz).

Amais, como apelido, pode referirse a:

***Bartolomé Basanta Miranda**, político galego (1812-1885);
***Pedro Basanta**, presidente do Partido Galeguista de Pontevedra (1897-1964);
***José Luis Basanta**, químico e erudito galego do papel e da reloxería (1924-2016);
***Víctor Basanta Varela**, avogado, empresario e político galego (1935-1998);
***José María Basanta**, futbolista arxentino (n. 1984).

## Véxase tamén
### Outros artigos
***O Basante**, lugar da parroquia de Magalofes, no concello de Fene.
A Batalla

O termo **A Batalla** pode referirse a:

***Batalla**, combate entre dous ou máis contendentes onde cada un deles tratará de derrotar os demais.

Como topónimo, pode referirse a:

;En Galiza
***A Batalla**, lugar da parroquia de Lagartóns, no concello da Estrada;
***A Batalla**, lugar da parroquia de San Pedro de Batalláns, no concello das Neves.

## Véxase tamén
### Outros artigos
A Batoca

Como topónimo **A Batoca** pode referirse a:

;En Galiza
***A Batoca**, lugar da parroquia de Brués, no concello de Boborás;
***A Batoca**, lugar da parroquia de Golpellás, no concello de Paderne de Allariz.

## Véxase tamén
### Outros artigos
Bastida

Como topónimo **Bastida** pode referirse a:

;En Galiza
***A Bastida**, parroquia do concello da Fonsagrada;
****A Bastida**, lugar de dita parroquia;
***A Bastida**, lugar da parroquia de Couso, no concello de Gondomar.

;Fóra de Galiza

;No Euskadi
***Labastida**, concello da provincia de Áraba.

Amais, como apelido pode referirse a:

***Manuel Mosquera Bastida**, futbolista e adestrador de fútbol galego (n. 1968);
***Juan de Ciórraga y Fernández de la Bastida**, arquitecto vasco (1386-1891);
***Joaquín Sorolla Bastida**, pintor valenciano (1863-1923).
Bazal

O topónimo **Bazal** pode referirse a:

;En Galiza
***Bazal**, lugar da parroquia de Vilaspasantes, no concello de Cervantes;
***Bazal**, lugar da parroquia de Pombeiro, no concello de Pantón.

Amais, como apelido pode referirse a:

***Luis Bazal**, mestre e escritor galego (1905-1990).

## Véxase tamén
### Outros artigos
A Bazoca

Como topónimo **A Bazoca** pode referirse a:

;En Galiza
***A Bazoca**, lugar da parroquia do Piñeiro, no concello de Covelo;
***A Bazoca**, lugar da parroquia de Quintela, no concello de Crecente.

## Véxase tamén
### Outros artigos
Incendio de Fandicosta

O **incendio de Fandicosta** tivo lugar o 9 de maio de 2016 na parroquia de Domaio (Moaña), nas instalacións da factoría pesqueira da empresa Fandicosta. O lume iniciouse pouco antes das 17:50 h, cando se produciu o aviso ao servizo de emerxencias 112. No momento do incendio, atopábanse na fábrica 120 persoas, que foron desaloxadas ilesas. Ás 12 da noite, os bombeiros deron por controlado o incendio.

## Repercusións
miniatura
O fume desprendido polo incendio obrigou a pechar ao tráfico a autoestrada AP-9, e numerosos vehículos ficaron atrapados na ponte de Rande. Os gases resultantes da combustión, de gran toxicidade, chegaron até o concello veciño de Redondela, no que o servizo de Protección Civil aconsellou manterse nos domicilios e pechar as fiestras.

O presidente da empresa, Ángel Martínez, cuantificou as perdas como millonarias. As lapas calcinaron aproximadamente o 50 % das instalacións, queimando unha planta de elaboración, a zona de oficinas e tres plantas frigoríficas.

## Galería de imaxes

Incendio en Fandicosta - 26317333893.jpg
Incendio en Fandicosta - 26887736696.jpg
Incendio en Fandicosta - 26648148890.jpg

## Notas
## Véxase tamén
### Outros artigos
* Incendio das Fragas do Eume
* Fandicosta

### Ligazóns externas
*Álbum de fotos do incendio, en *La Voz de Galicia*.
Bautista

O nome **Bautista** pode referirse a:

***Xoán o Bautista**, personalidade do cristianismo.

Como topónimo, pode referirse a:

;En Galiza
***O Bautista**, lugar da parroquia de San Pedro de Portomarín, no concello de Portomarín.

;Fóra de Galiza

;En Bolivia
***Bautista Saavedra**, provincia do departamento de La Paz.

Amais, como apelido, pode referirse a:

***Juan Bautista Martínez del Mazo**, pintor español (*c.* 1605-1667);
***Xoán Bautista de La Salle**, relixioso francés (1651-1719);
***Juan Bautista Almeida**, militar portugués do século XIX;
***Juan Bautista Caamiña**, médico, político e xornalista galego (*c*. 1784-1827);
***Juan Bautista Alonso**, avogado e político galego (1801-1879);
***Juan Bautista Topete y Carballo**, mariño e político español (1821-1885);
***Juan Bautista Neira Arias de la Torre**, enxeñeiro e político galego (n. 1839);
***Juan Bautista Aznar-Cabañas**, mariño e político español (1860-1933);
***Juan Bautista Armada Losada**, escritor, xornalista e político galego, marqués de Figueroa (1861-1932);
***Xoán Bautista Andrade**, escritor galego (1879-1930);
***Bautista Varela Balboa**, avogado e escritor galego (f. 1933);
***Miguel Rodríguez Bautista**, político español (1901-1959);
***Bautista Álvarez**, político galego (n. 1933);
***Teddy Bautista**, músico e empresario español (n. 1943);
***Juan Bautista Santos Ramos**, político galego;
***José Lamela Bautista**, escritor e político galego (n. 1947);
***Miguel Bautista Carballo**, político galego (n. 1958);
***Joaquín Bautista Prieto Rodríguez**, político galego (n. 1968);
***Antonio Velázquez Bautista**, actor español (n. 1981);
***Álvaro Bautista**, motociclista español (n. 1984);
***Roberto Bautista**, tenista español (n. 1988).

## Véxase tamén
### Outros artigos
Caluromiinos

A dos **caluromiinos** (*Caluromyinae*) é unha subfamilia de mamíferos marsupiais didelfimorfos da  familia dos didélfidos, que inclúe catro xéneros, aínda que só tres deles teñen especies vivas, un total de cinco, coñecidas na bibliografía como **sarigüeias laúdas**.

Unha das características que identifican aos machos das especies desta subfamilia é que teñen dous bulbos uretrais, a diferenza dos da outra suffamilia, a dos didelfinos, que teñen tres.

Desde o punto de vista taxonómico cómpre dicir que, noutro tempo, os xéneros *Caluromys* e *Caluromysiops* incluíanse nunha familia independente da dos didélfidos, a dos caluromíidos (*Caluromyidae*). Por outra parte, *Glironia*, o terceiro xénero con especies vivas na actualidade formaba por si só a familia dos glironíidos (*Glironiidae*).

## Taxonomía 
### Descrición 
A subfamilia foi descrita en 1977 polo zoólogo estadounidense John A. W. Kirsch, en *Aust. J. Zool.*, Suppl. ser., **52**: 111.

### Etimoloxía 
O nome científico *Caluromyinae* formouse, como é norma, sobre a base do nome do xénero tipo, neste caso *Caluromys*, coa adición da desinencia *-inae*, propia dos nomes das subfamilias de animais.

Pola súa parte, *Caluromys*, resulta da unión dos elementos do latín científico *cal-*, derivado do grego antigo καλός *kalós*, 'fermoso'; *-uro*, procedente do grego antigo οὐρά *ourá*, 'cola', e *-mys*, tirado do grego antigo μῦς *mỹs*, 'rato'. Literalmente: 'os de cola fermosa'.

### Clasificación 
Segundo a clasificación da subfamilia ofrecida polo *MSW*, a subfamilia comprende os xéneros, subxéneros e especies seguintes:

**Nota:** para outras clasificacións, véxanse os artigos Didelfimorfos e Didélfidos.

## Notas 
## Véxase tamén 
### Bibliografía 
* Gould, Edwin; McKay, George & Kirshner, David (1988): *Encyclopedia of mammals*. San Diego, CA, USA: Academic Press. ISBN 978-0-1229-3670-1.
* Grzimek, B.; Schlager, N. e Olendorf, D. (2003): ''Grzimek's Animal Life Encyclopedia*. Detroit: Thomson Gale.
* Kemp, T. S. (2005): *The Origin & Evolution of Mammals*. Oxford: Oxford University Press. ISBN 978-0-19-850761-5.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* McKenna, M. C. e Bell, S. K. (1997): *Classification of Mammals Above the Species Level*. Nova York: Columbia University Press. ISBN 978-0-231-11013-8.
* Wilson, D. E. & Reeder, D. M., eds. (2005): Mammal Species of the World - A Taxonomic and Geographic Reference. Third edition. Baltimore, Maryland, USA: The Johns Hopkins University Press, 2 vols. ISBN 978-0-8018-8221-4.

### Outros artigos 
* Marsupiais
* Ameridelfos
* Didelfimorfos
* Didélfidos

### Ligazóns externas 
* Subfamily Caluromyinae Kirsch and Reig 1977  en Fossilworks.
* *Caluromyinae* Kirsch, 1977 no ITIS. 
* *Caluromyinae* na EOL.
* Subfamily *Caluromyinae'' Kirsch & Reig, in Kirsch, 1977  en The Taxonomicon.
Stellaris

***Stellaris*** é un videoxogo de estratexia 4X desenvolvido por Paradox Development Studio. A mecánica do xogo baséase na exploración espacial, o manexo dun imperio espacial e a diplomacia e guerra con outras civilizacións espaciais. Foi publicado o 9 de maio do 2016 en todo o mundo para as plataformas Microsoft Windows, macOS e Linux, no 26 de febreiro de 2019 para PlayStation 4 e Xbox One, e no 25 de marzo de 2021 para Xbox Series X e Series S.

## Mecánica de xogo
Os xogadores controlan planetas, naves de guerra e de investigación entre outros elementos. Tamén dispoñen de opcións diplomáticas como alianzas e tratados de comercio para tratar con outras civilizacións. Inicialmente o xogador escolle unha especie, a súa ética moral e as tecnoloxías inicias das que dispón. O xogador comeza cun só planeta no seu territorio, unha nave de construción, unha pequena frota de naves de guerra, un porto espacial e unha nave de investigación. O comezo do xogo céntrase na exploración e colonización do espazo próximo, mentres que segundo o xogo avanza as actividades pasan a centrarse na diplomacia e no goberno do imperio. Emprega o motor de xogo Clausewitz Engine, unha evolución do mesmo motor empregado noutros títulos do estudio dende a publicación de *Europa Universalis III* no 2007.

## Recepción
Nunha avaliación preliminar do xogo por parte de *Rock Paper Shotgun*, Adam Smith escribiu que *Stellaris* "podería ser o mellor momento de Paradox, e un fito no desenvolvemento do deseño do 4X e da gran estratexia". Recibiu críticas xeralmente favorables, acadando unha puntuación de 78 en Metacritic. Tralo seu primeiro día no mercado, Paradox Interactive confirmou que se venderan máis de 200&nbsp;000 copias do xogo, converténdose no seu videoxogo con máis ingresos reportados nun período semellante, así como no videoxogo da compañía que conseguiu un maior ritmo de vendas trala súa publicación.

## Notas
:*Todas as referencias en inglés agás cando se indique o contrario*

## Véxase tamén
### Ligazóns externas
*
* Wiki oficial en inglés
Miguel de Kíiv

**Miguel I de Kíiv** (en ), finado o 15 de xuño de 992, foi un eclesiástico do Patriarcado de Constantinopla, primeiro metropolita de Kíiv e toda a Rus dende 988 até o seu pasamento.

As diferentes crónicas históricas din que era asirio, grego ou búlgaro. Tradicionalmente se considera que foi o fundador do mosteiro de San Miguel das Cúpulas Douradas de Kíiv e do mosteiro de Mezhyhiria preto de Vyshhorod.

Os seus restos estaban orixinalmente na Igrexa dos Décimos, de alí foron movidos ás covas de Santo Antón do mosteiro das Covas de Kíiv, estando hoxe localizados na catedral da Dormición do mosteiro.

Foi glorificado pola Igrexa Ortodoxa Rusa en 1730. A súa festa celébrase o 15 de xuño.
Machicha

O alcume de **Machicha** pode referirse a:

***Ángel Iglesias Rodríguez**, futbolista galego, alcumado **Machicha I** (n. 1908);
***José Iglesias Rodríguez**, futbolista galego, irmán do anterior, alcumado **Machicha II**;
***Ángel Iglesias Domínguez**, futbolista galego, fillo do primeiro, alcumado **Machicha**.

Tamén pode referirse á machicha, baile popular brasileiro de orixe española.
Beacán

Como topónimo **Beacán** pode referirse a:

;En Galiza
***Beacán**, parroquia do concello da Peroxa;
****Airoá de Beacán**, lugar de dita parroquia;
****O Outeiro de Beacán**, lugar de dita parroquia.
Hyladelphys kalinowskii

***Hyladelphys kalinowskii*** é unha especie de mamífero marsupial didelfimorfo da  familia dos didélfidos e, segundo a clasificación de Voss e Jansa, a única integrante da subfamilia dos hiladelfinos e do seu único xénero *Hyladelphys.

Porén, outro autores sitúana na subfamilia dos didelfinos.

É unha pequena sarigüeia que vive no Brasil, Güiana, a Güiana Francesa e o Perú. Os seus hábitats naturais son os bosques tropicais e subtropicais, desde as terras baixa húmidas até os 1 000 m de altitude.

## Taxonomía 
A especie foi descrita en 1992 polo zoólogo estadounidense especializado en mamíferos Philip Hershkovitz en *Fieldiana Zool*., n.s., **70**: 37, co nome de *Gracilinanus kalinowskii*.

No ano 2001 foi separada do xénero *Gracilinanus* por Voos *et. al*.

## Estado de conservación 
Segundo a Unión Internacional para a Conservación da Natureza e dos Recursos Naturais, o status desta especie na actualidade (2016) é de LC (pouco preocupante).

## Notas 
## Véxase tamén 
### Bibliografía 
* Gould, Edwin; McKay, George & Kirshner, David (1988): *Encyclopedia of mammals*. San Diego, CA, USA: Academic Press. ISBN 978-0-1229-3670-1.
* Grzimek, B.; Schlager, N. e Olendorf, D. (2003): *Grzimek's Animal Life Encyclopedia*. Detroit: Thomson Gale.
* Kemp, T. S. (2005): *The Origin & Evolution of Mammals*. Oxford: Oxford University Press. ISBN 978-0-19-850761-5.
* McKenna, M. C. e Bell, S. K. (1997): *Classification of Mammals Above the Species Level*. Nova York: Columbia University Press. ISBN 978-0-231-11013-8.
* Wilson, D. E. & Reeder, D. M., eds. (2005): *Mammal Species of the World - A Taxonomic and Geographic Reference*. Third edition. Baltimore, Maryland, USA: The Johns Hopkins University Press, 2 vols. ISBN 978-0-8018-8221-4.

### Outros artigos 
* Marsupiais
* Ameridelfos
* Didelfimorfos
* Didélfidos

### Ligazóns externas 
* *Hyladelphys kalinowskii* Hershkovitz 1992  en Fossilworks.
* *Hyladelphys* Voss, Lunde, and Simmons, 2001 no ITIS.
* *Hyladelphys kalinowskii* (Hershkovitz, 1992) no ITIS.
* *Hyladelphys* na ADW.
* *Hyladelphys kalinowskii* na ADW.
* *Hyladelphys* na EOL.
* *Hyladelphys kalinowskii* na EOL.
* *Hyladelphys'' no NCBI.
Becerreira

O topónimo **Becerreira** pode referirse a:

;En Galiza
***Becerreira**, lugar da parroquia de Cabral, no concello de Vigo;
***A Becerreira**, lugar da parroquia de Chenlo, no concello do Porriño;
***A Becerreira**, lugar da parroquia de Santo Estevo de Budiño, no concello de Salceda de Caselas.
Beche

O topónimo **Beche** pode referirse a:

;En Galiza
***Beche**, lugar da parroquia de Folgoso, no concello de Abegondo;
***Beche**, lugar da parroquia de Xudán, no concello da Pontenova.